钦定古今图书集成/明伦汇编/宫闱典/第042卷 > 《皇后纪后论》同前
## 钦定古今图书集成/明伦汇编/宫闱典/第042卷 > 《皇后纪后论》同前

论曰：汉世皇后无谥，皆因帝谥以为称。虽吕氏专政，
上官临制，亦无殊号。中兴，明帝始建“光烈”之称，其后
并以“德”为配。至于贤愚优劣，混同一贯，故马、窦二后
俱称“德”焉。其馀唯帝之庶母及蕃王承统，以追尊之
重，特为其号，如“恭怀”、孝崇之比是也。初平中，蔡邕始
追正和熹之谥，其“安思、顺烈”以下，皆依而加焉。